ΦΚ Μονκό-Βουργουνδία

Η Φουτμπόλ Κλαμπ Μονκό Βουργουνδία (Football club Montciau Bregogne στα Βουργουδικά) είναι μια γαλλική ποδοσφαιρική ομάδα με έδρα το Μονκό-λε-Μιν της Βουργουνδίας και με έτος ίδρυσης το 1948. Η ομάδα, με το δίδυμο των Γιανίκ Σαντιού και Λιονέλ Λαρζ στην τεχνική της ηγεσία, αγωνίζεται για τη σεζόν 2012-2013 στο Ερασιτεχνικό Πρωτάθλημα Γαλλίας (CFA). 

 Ιστορία 
Ο σύλλογος ιδρύθηκε το 1948 υπό την ονομασία Ουνιόν Σπορτίβ Μπλανζύ-Μονκό ως αποτέλεσμα της συγχώνευσης μεταξύ των Σπορτίνγκ Κλαμπ Μονκελιέν και Ουνιόν Σπορτίβ ντε Μπλανζύ. Η ομάδα αγωνίστηκε επτά χρονιές στην Ντιβιζιόν 2 από το 1982 ως και το 1990, και έχουσα επαγγελματικό καταστατικό την περίοδο 1984-1989. Η Μονκό πραγματοποίησε μια εντυπωσιακή επανεμφάνιση στη σκηνή του γαλλικού ποδοσφαίρου φτάνοντας ως τα ημιτελικά του Κυπέλλου Γαλλίας το 2007.

 Τα ξεκινήματα του συλλόγου 
Η Ουνιόν Σπορτίβ Μπλανζύ-Μονκό ιδρύθηκε το 1948, μέσω της συγχώνευσης των Σπορτίνγκ Κλαμπ Μονκελιέν (ομάδα ιδρυθείσα προ του Α’ Παγκοσμίου Πολέμου) και Ουνιόν Σπορτίβ ντε Μπλανζύ (το Μπλανζύ είναι ένα γειτονικό χωριό του Μονκό). Αυτές οι δύο ομάδες αγωνίζονταν στην Ντιβιζιόν Ντ’Ωνέρ της Ένωσης της Βουργουνδίας το 1947-48. Με την ένωση των δυνάμεων αυτών των δύο σταθερών ομάδων, τα θετικά αποτελέσματα δεν αργούν να κάνουν την εμφάνισή τους, και μόλις από τη σεζόν 1948-49, η USBM κατακτά τον τίτλο του Πρωταθλητή Βουργουνδίας, με τον σύλλογο να φτάνει έτσι στην άνοδο στην ελίτ του ερασιτεχνικού ποδοσφαίρου στη Γαλλία : το Ερασιτεχνικό Πρωτάθλημα Γαλλίας.

 Μεγαλεία και κατάρευση 
Έχοντας προβιβαστεί στο CFA, η Μπλαζύ-Μονκό θα διακριθεί ιδιαίτερα την περιόδο 1954-1962. Ως αποκορύφωμα εκείνης της περιόδου, η USBM θα κατακτήσει τον τίτλο του ομίλου της στο CFA το 1957 υπό την τεχνική καθοδήγηση του παίκτη-προπονητή Όσκαρ Ισκιέρκα. Ο σύλλογος θα επιστρέψει όμως στην DH το 1963.

Το 1967, η ομάδα θα απορροφήσει την ΦΚ Μπουά ντε Βερν και θα πάρει την ονομασία Αντάντ ντε Μονκό. Παρά όμως τη νέα της ονομασία, η Αντάντ δεν θα καταφέρει να αναρριχηθεί ψηλότερα από τα τοπικά πρωταθλήματα πριν από το 1978, υπό την προεδρία του Ζεράρ Κλαγιέ. Ο τελευταίος θα δώσει τη δυνατότητα στην ομάδα να ανέβει επίπεδο, φτάνοντας να αγωνιστεί στην Division 2 την περίοδο 1982-1990, με μια επιστροφή στην D3 στη διάρκεια της σεζόν 1984-85. Από το 1982, ξεκινά η χρήση του νέου γηπέδου της ομάδας, του Σταντ ντεζ Αλουέτ (χωρητικότητας 6.000 θέσεων). Το 1984, ο Ζεράρ Κλαγιέ θα κάνει το μεγάλο βήμα φτιάχνοντας επαγγελματικό καταστατικό στον σύλλογο, με ένα νέο όνομα ως αποτέλεσμα : ΦΚ Μονκό-Βουργουνδία. Ο πρόεδρος Κλαγιέ θα βάλει σε εφαρμογή ένα σχέδιο αξιοποίησης του γηπέδου με τη δημιουργία σουιτών στο Σταντ ντεζ Αλουέτ, τα κέρδη του οποίου αποτελούν και το 1/6 του προϋπολογισμού του συλλόγου.
Ανάμεσα στους παίκτες που αγωνίζονταν στη Μονκό εκείνη την περίοδο, αξίζει να αναφερθούν ο προπονητής Ζαν-Φρανσουά Ζοντάρ και οι παίκτες Υβ Μπερτουτσί, Ρόλαντ Βάγκνερ και Φαρές Μπουσντιρά.

Το 1988, θα τερματίσει στην 4η θέση του ομίλου της στην D2, παλεύοντας μέχρι την τελευταία αγωνιστική για μια θέση στα μπαράζ ανόδου για την D1. Η FCMB θα σημειώσει μάλιστα τη μεγάλη έκπληξη εκείνης της σεζόν, καθώς θα επιβληθεί της Λιόν στο Ζερλάν με σκορ 2-0, ενώ θα είναι ταυτόχρονα η μοναδική ομάδα που να κερδίζει στο ημίχρονο την ΦΚ Σοσό στην έδρα της τελευταίας (Αδιαμφισβήτητο φαβορί του ομίλου). Την προηγούμενη χρονιά η ηλικιακή κατηγορία "Cadets Nationaux" (Κορυφαίο επίπεδο στα πρωταθλήματα νέων εκείνης της εποχής) είχε φτάσει μέχρι τα ημιτελικά του Κυπέλλου Γκαμπαρντελά, αφού απέκλισε διαδοχικά τις ΦΚ Μετς και Παρί Σεν Ζερμέν.

Εκείνοι την περίοδο αρχίζουν να χειροτερεύουν οι σχέσεις μεταξύ του προέδρου Ζεράρ Κλαγιέ και του δημάρχου του Μονκό, με τον Κλαγιέ να κατηγορεί τον τελευταίο πως δεν βοηθά την ομάδα όπως θα έπρεπε. Μάλιστα, μπαίνει σε εφαρμογή ένα σχέδιο μετακόμισης της ομάδας στο Σαλόν-συρ-Σον, με τους οπαδούς της Μονκό να οργανώνουν διαδηλώσεις στην πόλη... Θέλοντας να δείξει την αποφασιστικότητά του, ο πρόεδρος παραιτείται από τα καθήκοντά του τον Ιούνιο του 1989, αφήνοντας την ομάδα με χρέη ύψους 1,3 εκατομμυρίων φράγκων.

Η ομάδα θα χάσει τότε το επαγγελματικό καταστατικό της, αλλά θα καταφέρει να γλιτώσει τον υποβιβασμό από την D2 χάρη στην επιμονή του νέου της προέδρου : Αλαίν Αγιάς. Μπροστά στην παντελή έλλειψη βοήθειας εκ μέρους της δημοτικής αρχής, ο Αλαίν Αγιάς θα παραιτηθεί από την προεδρία του συλλόγου λίγους μήνες αργότερα.

Ανίκανη να σημειώσει την παραμικρή νίκη το διάστημα μεταξύ 21 Οκτωβρίου 1989 και 5 Μαΐου 1990, η ομάδα θα υποβιβαστεί στην D3 και στη συνέχεια στην D4.

Η Μονκό θα αγωνιστεί στην Ντιβιζιόν Ντ’Ωνέρ της Βουργουνδίας στη διάρκεια της δεκαετίας. Η ομάδα θα έχει πρωταγωνιστικό ρόλο στο πρωτάθλημα χάρη σε ελπιδοφόρους νέους : τον Ραπάς, τους αδερφούς Ζουμπκό, τον Μποκαίρ ..., μαζί με την υποστήριξη που θα έχει από τον κόσμο της στις κερκίδες, ο οποίος θα αποτελέσει και τον «12ο παίκτη» της, σε συνδυασμό με τους οπαδούς : τους Ultras Red Killers Montceau. Ως αποκορύφωμα, αξίζει να αναφερθεί ο αγώνας για τον θεσμό του Κυπέλλου Γαλλίας απέναντι στην ΦΚ Ναντ το 2000, με ένα κατάμεστο Σταντ ντεζ Αλουέτ στην ήττα των γηπεδούχων με 6-0 από τη μέλλουσα νικήτρια της διοργάνωσης. Η ομάδα ανέβηκε στο CFA 2 και στη συνέχεια στο CFA το 2006.

 Το έπος του Κυπέλλου Γαλλίας 
Εν μέσω αγωνιστικών δυσκολιών στο CFA, η ομάδα θα επιτύχει ένα σπουδαίο κατόρθωμα στις 31 Ιανουαρίου 2007, αποκλείοντας τη Ζιροντέν Μπορντό, ομάδα της Λιγκ 1, φτάνοντας έτσι για πρώτη φορά στην ιστορία της στα προημιτελικά του Κυπέλλου Γαλλίας.

Έπειτα, στις 28 Φεβρουαρίου, η ερασιτεχνική ομάδα θα καταφέρει να αποκλείσει την ΡΚ Λανς, κι ενώ εκείνη βρισκόταν τότε στη δεύτερη θέση του πρωταθλήματος της Λιγκ 1, παίρνοντας έτσι την ιστορική πρόκριση για τα ημιτελικά της διοργάνωσης.

Στις 17 Απριλίου, η Μονκό αντιμετώπισε τη Σοσό για μια θέση στον τελικό του Σταντ ντε Φρανς. Οι ερασιτέχνες άντεξαν μέχρι την παράταση, αλλά τελικά γνώρισαν την ήττα-αποκλεισμό με 2-0 από τη μέλλουσα νικήτρια της διοργάνωσης.

Καθώς το Σταντ ντεζ Αλουέτ δεν πληρούσε τα κριτήρια, οι τρεις εντός έδρας αγώνες της έλαβαν χώρα στο Γκενιόν, στο Σταντ Ζαν-Λαβίλ.

Οι αντίπαλοι της ΦΚ Μονκό-Βουργουνδία :
 4ος γύρος : Σεβινί Σαιν Σωβέρ (Prom.District) 2-4
 5ος γύρος : ΣΚ Σελονζέ (CFA2). Σκορ : 3-1.
 6ος γύρος : ΦΚ Σανς (CFA2). Σκορ : 1-1 et 3-4 aux tirs au but.
 7ος γύρος : Ζυρά Συντ Φουτ (CFA). Σκορ : 2-1.
 8ος γύρος : EDS Μονλυσόν (CFA). Σκορ : 5-5, et 10-11 aux tirs au but.
 Φάση των 64 : ΣΚ Φενί (CFA2). Σκορ : 1-2.
 Φάση των 32 : GSI Ποντιβί (CFA). Σκορ : 0-2.
 Φάση των 16 : Ζιροντέν Μπορντό (Λιγκ 1). Σκορ : 2-2 και 5-4 στα πέναλτι.
 Προημιτελικά : ΡΚ Λανς (Λιγκ 1). Σκορ : 1-0.
 Ημιτελικά : ΦΚ Σοσό (Λιγκ 1). Σκορ : 0-2 μετά από παράταση.
Η Μονκό αποκλείστηκε από το Κύπελλο έχοντας προηγουμένως κερδίσει τον σεβασμό της ποδοσφαιρικής Γαλλίας, όντας αήττητη στην κανονική διάρκεια των αγώνων με αντιπάλους 3 ομάδες της Λιγκ 1.

 Σεζόν 2009-2010 

Η FCMB (4η στον όμιλό της την προηγούμενη σεζόν) αγωνίστηκε στον Νότιο Όμιλο της CFA εκείνη τη σεζόν.

Στη διάρκεια της χειμερινής διακοπής του πρωταθλήματος, η FCMB θα λάβει από την DNCG ποινή αφαίρεσης 3 βαθμών από τον βαθμολογικό πίνακα και απαγόρευση μεταγραφών λόγω προβλημάτων οικονομικής διαχείρισης.

Αν και εντός αγωνιστικών χώρων η ομάδα κέρδισε την παραμονή της στο CFA, η FCMB θα υποβιβαστεί δικαστικά στο CFA 2 από την DNCG για τη σεζόν 2010/11.

Στο Κύπελλο Γαλλίας, η FCMB αποκλείστηκε από την Τουρ με σκορ 2-1 στον 8ο γύρο της διοργάνωσης.

 Ρόστερ CFA2, σεζόν 2011/2012 
 Τερματοφύλακες
 Φρανσουά Κασανό,            10/09/1987,        ,	Λε Κρεζό (71)
 Κριστόφ Λανγκλουά,          11/01/1981,	,	Πουασί (78)
 Αμυντικοί
 Μικαέλ Μπερζέ,              21/02/1979, 	,	Μουλέν (03)
 Μοχάμεντ Μπουτζαουί,	      25/05/1990,	,	Λε Κρεζό (71)
 Φλοριάν Μπουκανσό,      15/02/1981,	,	Νουαζί-λε-Σεκ(93)
 Φαμπρίς Κορεϊά,	      15/03/1979,	,	Λε Κρεζό (71)
 Μοργκάν Γκιγιό,	      06/05/1986,	,	Λυών, 8ο δημοτικό διαμέρισμα (69)
 Λοράν Περιαναγκαγιόμ,	      04/12/1983,	,	Σαιν-Βαλιέ (71)
 Ορελιάν Τρεβιζάν,	      15/08/1992,		
 Μέσοι
 Ισά Αρσλάν,		      12/05/1989,	,	Σαιν-Βαλιέ (71)
 Πιέρ Μπλαι,		      05/06/1985,	,	Βενισιέ (69)
 Ζερεμί Σεβρό,	              06/07/1989,	,	Σαιν-Βαλιέ (71)
 Κεβίν Κορταμπέρ,	      07/06/1983,	,	Μακόν (71)
 Ζερεμί Κρετέν,	      08/02/1989,	,	Μπων (21)
 Γκιγιόμ Ντε Ζεσούς,	      29/03/1993,		
 Κλεμάν Ντεπρέ,	      25/05/1992,	,	Μονκό-λε-Μιν (71)
 Σοφιάν Ελ Ραϊτί,	      13/09/1992,	,	Σαιν-Βαλιέ (71)
 Ρομεό Μπεμπέ Καμπού,      01/01/1982,	,	Πενί-Ουέ (Μπουρκίνα-Φάσο)
 Ζαν-Πιέρ Μισό,        21/04/1991,        ,     Μακόν (71)
 Επιθετικοί
 Σερζ Μπαντό Ν'Γκαμπέ,	      11/05/1988,	,	Πουμά (Καμερούν)
 Χασάν Μπελαίρ,	      04/03/1982,	,	Ουαρζαζάτ (Μαρόκο)
 Μοχαμέντ Μπουσαϊντ, 	      22/04/1991,		
 Ρομαίν Καλβό,		      22/01/1992,		
 Αλεξάντρ Ετεκί,	      30/05/1991,	,	Μπορντό (33)
 Μπενουά-Πιέρ Λοβερνιέ,   20/09/1990,	,	Λε Κρεζό (71)
 Γκαρί Περσέ,		      21/11/1983,	,	Ουλέν (69)
 Ζουλιάν Σερπρί,	      27/04/1985,	,	Ροάν (42)
Προπονητές : Γιανίκ Σαντιού και Λιονέλ Λαρζ

Πηγή : Stat2foot

 Διακρίσεις 
 7 σεζόν στην D2

 Κύπελλο Γαλλίας : Στα ημιτελικά το 2007. Στη φάση των 16 το 1963 και το 2000. Στη φάση των 32 το 1951, το 1954, το 1957, το 1958, το 1960, το 1962, το 1964, το 1988, το 1989, το 1990, το 2001, το 2005.
 Πρωταθλήτρια DH Βουργουνδίας : 1949, 1952, 1954, 1967, 1978, 1984 (Ρεζέρβες), 2001, 2004 και 2008 (Ρεζέρβες).
 CFA : Πρωταθλήτρια του Νοτιοανατολικού Ομίλου το 1957.
 Κύπελλο Γκαμπαρντελά : στα ημιτελικά το 1987, στα προημιτελικά το 1988.
 Κύπελλο Βουργουνδίας : 1953, 1955, 1957, 1958, 1961, 1973.
 Super Coupe du Pays Minier : 1993, 1994. 
 Palmarès France Football : Προβιβαζόμενη Ομάδα της χρονιάς 2007.

 Αντίπαλες ομάδες της ΦΚ Μονκό 
 ΦΚ Γκενιόν
 ΚΣ Λουάν-Κουϊζό 71

 Μερικοί παλιοί παίκτες και προπονητές 
 Ζαν-Φρανσουά Ζοντάρ
 Πατρίκ Παγιό
 Λοράν Ντεμπρός
 Υβ Μπερτουτσί : βοηθός προπονητή στην ΠΣΖ
 Φαρές Μπουσντιρά
 Ζαν-Υβ Σαι
 Ζοσελέν Ντυκλού 
 Ρεϊμόν Φρανσουά
 Ζαν-Λουί Γκαρσιά : προπονητής της ΣΚΟ Ανζέ
 Ρομεό Μπεμπέ Καμπού 
 Κριστιάν Λαριέπ
 Ρενέ Λομπελό : βοηθός προπονητή στην ΦΚ Σοσό
 Γκαστον Μομπατί
 Πατρίκ Παριζόν
 Πασκάλ Πρενς
 Μπενζαμάν Ρεϊτέρ
 Ρόλαντ Βάγκνερ
 Ρεζινάλ Ραι : προπονητής της ΟΣ Μπουλόν
 Γκι Στεφάν : βοηθός προπονητή στην Μαρσέιγ
 Ντενί Γκοαβέκ
 Γιασίν Ελ Ατζουζί : παίκτης της Μπαστιά
 Λεόν Ντεμενέζ
 Ζαν-Κριστόφ Κανό

 Εξωτερικοί σύνδεσμοι 

 Επίσημη Ιστοσελίδα του Συλλόγου

 Πηγές 
 coll., Dictionnaire historique des clubs de football français, tome 1, Pages de Foot, 1999, p.240-242
 Site footballenfrance.fr
 Site montceau-news-com
 France Football n° 3219b du 21/12/07

Μονκό